**NYILATKOZAT**

*- Quinnipiac Scholarship Programba történő jelentkezés/pályázat -*

Alulírott ………………………………………………. (lakcím: ………………………………………………., születési hely és idő: ……………………………………………….) jelen nyilatkozat aláírásával kijelentem, hogy a személyes adataim kezeléséről – különösen az adatkezelés céljáról, jogalapjáról, a kezelt adatok köréről, az adatkezelés időtartamáról, az adatfeldolgozókról – és a kapcsolódó jogaimról részletes tájékoztatást kaptam, a Mathias Corvinus Collegium Alapítvány (a továbbiakban: Alapítvány) vonatkozó adatkezelési tájékoztatóját megismertem, az abban foglaltakat megértettem és hozzájárulok ahhoz, hogy az Alapítvány az adataimat az abban foglaltak szerint kezelje. Kijelentem, hogy a hozzájárulásomat önként, az adatkezelési cél megvalósulása érdekében adtam.

A Polgári Törvénykönyvről szóló 2013. évi V. törvény 2:48. § pontjára tekintettel hozzájárulok ahhoz, hogy rólam kép- és/vagy hang- és/vagy videófelvétel készüljön és azt az Alapítvány a saját és a Mathias Corvinus Collegium tevékenysége és programjai népszerűsítése céljából felhasználja, ebben a tekintetben az elkészült kép- és/vagy hang- és/vagy videófelvételt az Alapítvány az általa kezelt vagy számára fenntartott kommunikációs felületeken közölje, megjelenítse, feltüntesse, lejátsza[[1]](#footnote-1) (különösen: Facebook, Youtube, Instagram, a Mathias Corvinus Collegium Alapítvány beleértve a Mathias Corvinus Collegium honlapja):

 igen

 nem

A fentieken túlmenően jelen nyilatkozat aláírásával kifejezetten hozzájárulok és felhatalmazom az Alapítványt, hogy az adatkezelési tájékoztatóban megjelöltek szerint a Quinnipiac Scholarship Programba történő jelentkezés, pályázat során megadott adataim Quinnipiac Egyetem részére – mint a GDPR[[2]](#footnote-2) értelmében vett alábbi ún. harmadik országba – megküldésre kerüljenek a második körös elbírálás céljából:

Jelen nyilatkozatomat, kifejezett kérésemet, illetve hozzájárulásomat az alábbiak ismeretében tettem meg, illetve adtam:

A személyes adatok harmadik országokba történő adattovábbításról a GDPR a következőképpen rendelkezik:

*45. cikk „(1) Személyes adatok harmadik országba vagy nemzetközi szervezet részére történő továbbítására akkor kerülhet sor, ha a Bizottság megállapította, hogy a harmadik ország, a harmadik ország valamely területe, vagy egy vagy több meghatározott ágazata, vagy a szóban forgó nemzetközi szervezet megfelelő védelmi szintet biztosít. Az ilyen adattovábbításhoz nem szükséges külön engedély.*

*49. cikk (1) A 45. cikk (3) bekezdése szerinti megfelelőségi határozat, illetve a 46. cikk szerinti megfelelő garanciák hiányában – beleértve a kötelező erejű vállalati szabályokat is –, a személyes adatok harmadik ország vagy nemzetközi szervezet részére történő továbbítására vagy többszöri továbbítására csak az alábbi feltételek legalább egyikének teljesülése esetén kerülhet sor:*

*a) az érintett kifejezetten hozzájárulását adta a tervezett továbbításhoz azt követően, hogy tájékoztatták az adattovábbításból eredő – a megfelelőségi határozat és a megfelelő garanciák hiányából fakadó – esetleges kockázatokról*

A fentiekre tekintettel a megfelelőségi határozat hiányából fakadó kockázatokról az alábbi tájékoztatást kaptam.

A harmadik országba történő adattovábbítás esetén nem garantálható az alábbi jogok GDPR szintű védelme, gyakorlásának lehetősége:

1. Az átlátható tájékoztatáshoz való jog, amely alapján adatkezeléssel érintett személy (továbbiakban érintett) tájékoztatást kérhet arról, hogy a személyes adatait ki, milyen célból, milyen alapon és meddig kezeli, valamint, hogy milyen jogai vannak és az adatkezelésre vonatkozó kérdéseivel, panaszával kihez fordulhat.
2. A személyes adataihoz való hozzáférés joga, amely alapján az érintett megkérdezheti az adatkezelőtől, hogy személyes adatainak kezelése folyamatban van-e, az adatkezelésről teljes körű tájékoztatást kérhet, továbbá kérheti, hogy személyes adatairól másolatot kapjon.
3. Az adatainak helyesbítéséhez, törléséhez való jog („az elfeledtetéshez való jog”) és az adatkezelés korlátozásához való jog, amelyek alapján az érintett kérheti, hogy
* pontatlan személyes adatait az adatkezelő javítsa ki vagy ha hiányosak, azokat egészítse ki;
* személyes adatait az adatkezelő törölje;
* személyes adatait az adatkezelő csak tárolja, és más módon ne kezelje.
1. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség, amelynek értelmében az adatkezelő minden olyan címzettet tájékoztat valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintett kérésére az adatkezelő tájékoztatja ezekről a címzettekről.
2. Adathordozhatósághoz való jog, amely alapján az érintett kérheti, hogy az adatkezelő az általa rendelkezésre bocsátott személyes adatait tagolt, széles körben használt, géppel olvasható formátumban megkapja vagy egy másik adatkezelőnek továbbítsa, feltéve, hogy az adatkezelés automatizált eszközökkel történik.
3. Tiltakozáshoz való jog, amely alapján az érintett bármikor tiltakozhat személyes adatainak kezelése ellen, feltéve, hogy az adatkezelés jogalapja jogos érdek vagy az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.
4. Automatizált döntéshozatal elleni fellépéshez való jog, amely alapján az érintett kérheti, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.
5. Jogorvoslathoz való jog, amely alapján az érintett jogainak megsértése esetén az adatvédelmi tisztviselőhöz vagy az adatvédelemért felelős hatósághoz vagy bírósághoz fordulhat.

A fentiekre tekintettel tudomásul veszem, hogy az adataimnak az érintett harmadik országba történő továbbítása esetén

* nem a GDPR hatálya alá tartozó adatkezelésről van szó, a harmadik ország adatkezelésre vonatkozó szabályai lényegesen eltérhetnek a GDPR rendelkezéseitől,
* a fentiekben megjelölt jogaim, illetve azok érvényesítésének/gyakorlásának lehetősége nem garantálható, illetve biztosítható a harmadik országban történő adatkezelés/adatfeldolgozás vonatkozásában,
* az Alapítvány nem tud tájékoztatást adni az adataim harmadik országban történő kezelésének pontos körülményeiről,
* nem biztosítható, hogy a harmadik országban adatkezelést/adatfeldolgozást végző hozzáférést biztosít a kezelt adataimhoz,
* adott esetben nem fogok információval rendelkezni arról, hogy az adatkezelő a fenti tájékoztatást megadta-e a címzetteknek,
* nem garantálható, hogy a harmadik országban van felügyelő hatóság, vagy adatvédelmi tisztviselő.

……………………….., 2021. ……………. ……….

…………………………………………..

pályázó/jelentkező

1. Kérjük az „igen” előtti négyzetben x-el jelölni, amennyiben a hozzájárulást megadja, amennyiben a hozzájárulást nem kívánja megadni, kérjük azt a „nem” előtti négyzetben x-el jelölni. [↑](#footnote-ref-1)
2. A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) [↑](#footnote-ref-2)